**KORUPCIJAI ATSPARIOS APLINKOS KŪRIMAS**

**REKOMENDACIJOS**

|  |  |  |
| --- | --- | --- |
| **Eil. Nr.** | **Įstatymų nuostatos, reglamentuojančios sritį** | **Rezultatai ir rekomendacijos** |
| **Etikos kodeksas** | | |
|  | *Vadovaujantis Lietuvos Respublikos korupcijos prevencijos įstatymo 13 straipsniu, savivaldybės įstaigos vadovaujasi pasirinktinai* ***savo arba savarankiškos įstaigos, kuriai jos yra pavaldžios*** *antikorupcinio elgesio standartais.* | Tik viena įstaiga nurodė neturinti patvirtinto Etikos kodekso.  Pažymiu, kad Etikos kodeksą **rekomenduojama skelbti viešai.** |
| **Vidinis informacijos apie pažeidimus teikimo kanalas** | | |
|  | *Vadovaujantis Lietuvos Respublikos pranešėjų apsaugos įstatymo 16 straipsniu, įstaigoje turi būti diegiami vidiniai informacijos apie pažeidimus teikimo kanalai.*  *Valstybės ar savivaldybės įstaigose, priklausančiose kitos institucijos valdymo sričiai, vidiniai kanalai gali būti nediegiami, jei institucijoje, kurios valdymo sričiai jos priskiriamos, yra įdiegti vidiniai kanalai, kuriais gali naudotis ir šios įstaigos darbuotojai.* | Šalčininkų rajono savivaldybės informacijos apie pažeidimus pagal Lietuvos Respublikos pranešėjų apsaugos įstatymą teikimo tvarkos aprašas:  <https://aktai.salcininkai.lt/document/64416>  Vadovaujantis Aprašo nuostatomis, turite skelbti nuorodą į šį tvarkos aprašą savo svetainėse. |
| **Sąrašas asmenų, privalančių deklaruoti privačius interesus** | | |
|  | *Vadovaujantis Lietuvos Respublikos viešųjų ir privačių interesų derinimo įstatymo 22 straipsnio 2 dalimi, įstaigose turi būti patvirtintas* ***sąrašas asmenų, privalančių deklaruoti privačius interesus.***  *Deklaruoti privačius interesus privalo biudžetinių įstaigų ir jų struktūrinių padalinių vadovai bei jų pavaduotojai, taip pat visi viešuosiuose pirkimuose dalyvaujantys asmenys.* | Pagirtina, kad net 32 iš 35 įstaigų, pateikusių atsakymus, nurodė turinčios patvirtintą sąrašą asmenų, privalančių deklaruoti privačius interesus.  **Įstaigoms, neturinčioms šio sąrašo,** rekomenduojama kuo skubiau tokį pasitvirtinti.  **Visoms įstaigoms** būtina užtikrinti, kad darbuotojai, kurių pareigybės yra šiame sąraše, būtų periodiškai informuojami apie prievolę deklaruoti privačius interesus.  Taip pat šį sąrašą **rekomenduojama viešai skelbti** įstaigos interneto svetainėje. |
| **Sąrašas asmenų, dėl kurių būtina kreiptis į STT** | | |
|  | *Lietuvos Respublikos korupcijos prevencijos įstatymo III skyrius nustato, kad prieš skiriant asmenis į tam tikras pareigas, būtina gauti informaciją apie šį asmenį iš STT. Įstatymo 17 straipsnio 4 dalis detalizuoja, kad  rašytinis prašymas Specialiųjų tyrimų tarnybai pateikti informaciją yra privalomas, kai asmuo skiriamas į valstybės ar savivaldybių įstaigų vadovų ir jų pavaduotojų, valstybės ar savivaldybių įstaigų padalinių vadovų ir jų pavaduotojų pareigas.*  *Kadangi įstaigų vadovus skiria Savivaldybės meras, šios pareigybės įtrauktos į savivaldybėje sudaromą sąrašą, tačiau vadovų pavaduotojų bei padalinių vadovų ir jų pavaduotojų pareigybės turi būti įtraukiamos į įstaigoje sudaromą sąrašą.* | Šio sąrašo sudarymas nėra privalomas įstaigoms, kuriose nėra pareigybių, dėl kurių turi būti kreipiamasi į Lietuvos Respublikos specialiųjų tyrimų tarnybą.  Tačiau pabrėžtina, kad jeigu tokios pareigybės yra (pvz. *vadovų pavaduotojų bei padalinių vadovų ir jų pavaduotojų pareigybės)*, **šis sąrašas yra privalomas ir jį būtina skelbti viešai.** |
| **Interneto svetainės skiltys „Korupcijos prevencija“ ir „Pranešėjų apsauga“** | | |
|  | *Lietuvos Respublikos Vyriausybės 2003 m. balandžio 18 d. nutarimu Nr. 480 patvirtinto Bendrųjų reikalavimų valstybės ar savivaldybių institucijų ir įstaigų interneto svetainėms ir mobiliosioms programoms aprašo 13 punktas nustato kokie skyriai ir sritys turi būti įstaigos interneto puslapyje. Šio punkto 13.31 ir 13.4 papunkčiai detalizuoja,, kad įstaigos interneto puslapyje turi būti skyriai “Korupcijos prevencija” ir „Pranešėjų apsauga“.* | Įstaigos interneto puslapyje turi būti skyrius “**Korupcijos prevencija”**,kur turi būti skelbiama visa susijusi informacija.  Taip pat turi būti skyrius **„Pranešėjų apsauga“.** Galite pasinaudoti Savivaldybės puslapyje skelbiama informacija kaip pavyzdžiu, kas turi būti skelbiama šioje srityje:  <https://salcininkai.lt/praneseju-apsauga/1804> |